આ અક્ષરદેરીનાં દર્શન, પ્રદક્ષિણા, મહાપૂજા, તુલા, પ્રાસાદિક જળ, માનતાથી સૌ કોઈના સંકલ્પ પૂર્ણ થાય છે, તેથી કંઈકેટલાયનાં જીવનપરિવર્તન થયાં છે. અહીં કેટલાયે પોતાનાં વર્ષોજૂના ન છૂટતા દારૂનાં બંધાણો, પાન, ગુટકા, ફાકી, મસાલા, સિગારેટ વગેરે જેવાં વ્યસનોનો ત્યાગ કર્યો છે. કંઈકેટલાય પોતાના દુરાચારી જીવનનો ત્યાગ કરી સદાચારી જીવન જીવતા થયા છે, કંઈકેટલાય પાપ-અનિષ્ટોનુ પ્રાયરશ્ચત્ત કરીને શુદ્ધ આચરણ કરતા થયા છે, કંઈકેટલાય નાસ્તિકો અહીં આવીને અક્ષર પુરુષોત્તમની પાકી નિષ્ઠા, ભગવાન સ્વામિનારાયણ સર્વોપરી, ગુણાતીતાનંદ સ્વામી મૂળ અક્ષર અને પ્રગટ સત્પુરુષ મોક્ષનું દ્વાર એ દઢ કરીને આધ્યાત્મિક જીવન જીવતા થયા છે.